b'\n_START_ARTICLE_\nViki Miljkovi\xc4\x87\n_START_SECTION_\nKarijera\n_START_PARAGRAPH_\nViki je glazbenu karijeru zapo\xc4\x8dela 1992. godine kad je snimila debitantski album \xe2\x80\x9eLo\xc5\xa1a sre\xc4\x87a\xe2\x80\x9c koji nije nai\xc5\xa1ao na dobar prijem publike. Dvije godine kasnije objavila je album \xe2\x80\x9eHajde vodi me odavde\xe2\x80\x9c. On joj je donio veliku popularnost u Srbiji i tada\xc5\xa1njoj krnjoj Jugoslaviji, a osim naslovne pjesme, hit je postala i pjesma Nikom nije lep\xc5\xa1e nego nama (porepoznatljiva po stihovima Coca-Cola, Marlboro, Suzuki). _NEWLINE_U sljede\xc4\x87e \xc4\x8detiri godine snimila je \xc4\x8detiri albuma \xc4\x8diji su nazivi: \xe2\x80\x9eSvadbe ne\xc4\x87e biti\xe2\x80\x9c, \xe2\x80\x9eTunel\xe2\x80\x9c, \xe2\x80\x9eKud puklo da puklo\xe2\x80\x9c i \xe2\x80\x9eOkre\xc4\x87em ti le\xc4\x91a, tugo\xe2\x80\x9c. _NEWLINE_Krajem posljednjeg desetlje\xc4\x87a pro\xc5\xa1log stolje\xc4\x87a, Viki je nakon kra\xc4\x87e stanke zapo\xc4\x8dela suradnju sa Grand produkcijom koja joj je pripomogla da otvari slavu u \xc5\xa1irem podru\xc4\x8dju jugoisto\xc4\x8dne Europe. Tako je 2001. godine izdala album \xe2\x80\x9eGodine\xe2\x80\x9c na kome se posebno izdvojila istoimena pjesma. Dvije godine kasnije je postigla veliki uspjeh sa albumom \xe2\x80\x9eMari\xc5\xa1 li\xe2\x80\x9c. Publika je najbolje prihvatila singlove: Mari\xc5\xa1 li, Bajadere i Crno na belo. Sa turskim pjeva\xc4\x8dem Mehmedom Badanom iste je godine snimila duet Za\xc5\xa1to. _NEWLINE_2005. godina smatra se vrhuncem njene karijere. Nakon \xc5\xa1to je snimila album \xe2\x80\x9eMahi mahi\xe2\x80\x9c postala je jedna od najpopularnijih pjeva\xc4\x8dica u jugoisto\xc4\x8dnoj Europi. Svih devet pjesama su zabilje\xc5\xbeile izuzetan uspjeh, a neke od njih su: Mahi mahi, Prazan stan, Ti mu\xc5\xa1karac, itd. _NEWLINE_Uskoro je uslijedio i prvi solisti\xc4\x8dki koncert u Beogradu koji je odr\xc5\xbeala pred 8.000 ljudi. Viki je tako\xc4\x91er iste godine odradila turneju po ve\xc4\x87im gradovima Srbije i \xc5\xa1ire regije._NEWLINE_Na krilima slave koju joj je donio album "Mahi, mahi", 2009. godine je Grand Produkcija izdala njen album pod nazivom \xe2\x80\x9eOvde se ne pla\xc4\x8de\xe2\x80\x9c. Najve\xc4\x87u pa\xc5\xbenju je privukla pjesma Idu mi, idu \xc4\x8diji je skladatelj popularni srpski pjeva\xc4\x8d \xc5\xbdeljko Joksimovi\xc4\x87. 2011. godine Viki je uradila singl Ko to zna i duet sa bosanskohercegova\xc4\x8dkim kolegom Halidom Be\xc5\xa1li\xc4\x87em Ne zna ju\xc4\x8der da je sad. _NEWLINE_Kratak povratak stare slave pojavio se 2012. godine kad je u suradnji sa rumunjskom umjetni\xc4\x8dkom legendom Costijem i produkcijskom ku\xc4\x87om DM Sat, u vlasni\xc5\xa1tvu Dragane Mirkovi\xc4\x87, nastao veliki ljetni hit Rumba. _NEWLINE_2013. godine je objavila pjesmu \xc4\x8ciki liki lajla i duet Samo namigni sa crnogorskim pjeva\xc4\x8dem Dadom Polumentom. _NEWLINE_Idu\xc4\x87e godine je nastupila na Pinkovom festivalu i izvela je pjesmu Flaster na usta koja joj je donela prvu nagradu, ali pjesma nije ostvarila zapa\xc5\xbeeniji uspjeh. Uskoro je izbacila je singl Dosadno za koji je uradila i spot. _NEWLINE_2015. godine je pojavila se kao gostuju\xc4\x87a \xc4\x8dlanica \xc5\xbeirija glazbenog natjecanja Zvezde Granda, alisvojstvo stalne \xc4\x8dlanice preuzima nedugo potom._NEWLINE_2016. godine je predstavila pjesme: Opa, opa, Mene lo\xc5\xa1e dobro zna, Mogu, mogu i Ro\xc4\x91endan._NEWLINE_U sezoni 2018./2019. Zvezda Granda Viki je bila i mentorica nekolicini natjecatelja koje je pripremala za natpjevavanje s natjecateljima ostalih \xc4\x8dlanova i \xc4\x8dlanica \xc5\xbeirija ovog regionalnog glazbenog spektakla.\n_START_SECTION_\nPrivatni \xc5\xbeivot\n_START_PARAGRAPH_\nNjeni roditelji su Zorka i Svetomir, a ima i mla\xc4\x91eg brata Vladicu. U rodnom gradu Ni\xc5\xa1u poha\xc4\x91ala je Osnovnu \xc5\xa1kolu Mar\xc5\xa1al Tito i Srednju glazbenu \xc5\xa1kolu Dr. Vojislav Vu\xc4\x8dkovi\xc4\x87. _NEWLINE_Glazbenu akademiju zavr\xc5\xa1ila je u Pri\xc5\xa1tini te je, unato\xc4\x8d protivljenju roditelja, zapo\xc4\x8dela pjeva\xc4\x8dku karijeru._NEWLINE_1994. godine Viki je zapo\xc4\x8dela vezu sa glazbenikom Draganom Ta\xc5\xa1kovi\xc4\x87em Ta\xc5\xa1ketom. Par se vjen\xc4\x8dao 31. svibnja 2007. u Crkvi Vasilija Ostro\xc5\xa1kog u Beogradu, a Violetine kume su bile pjeva\xc4\x8dice Ceca Ra\xc5\xbenatovi\xc4\x87 i Sanja \xc4\x90or\xc4\x91evi\xc4\x87. U listopadu iste godine rodila je sina Andreja._NEWLINE_Poznata je po humanitarnom radu, bavi se sportom, nije konfliktna osoba pa ni nema puno medijskog \xc5\xbeutila koji se ve\xc5\xbee uz nju ili njenu obitelj.'